Omad poisid

"Omad poisid" (inglise keeles "Goodfellas") on 1990. aasta Ameerika Ühendriikide mängufilm, mille lavastas Martin Scorsese, stsenaariumi kirjutasid Nicholas Pileggi ja Scorsese ja produtseeris Irwin Winkler. Filmi stsenaarium põhineb Pileggi 1985. aasta mitteilukirjanduslikul raamatul "Wiseguy". Esiosades mängivad Robert De Niro, Ray Liotta, Joe Pesci, Lorraine Bracco ja Paul Sorvino. Film jutustab gangster Henry Hilli ja tema sõprade ning pere tõusust-langusest aastatel 1955 kuni 1980. Esialgu pani Scorsese filmile nimeks "Wise Guy" ja lükkas selle loomise edasi, kuid koos Pileggiga muudeti hiljem pealkiri ära ja nimeks sai lõppkujul "Goodfellas". Selleks, et valmistuda enda kehastatud rollideks, vestlesid De Niro, Pesci ja Liotta tihti Pileggiga, kes jagas nendega ka raamatu kirjutamisest üle jäänud uurimismaterjali. Pesci ütluse kohaselt andis Scorsese näitlejatele proovides improviseerides vabaduse teha, mida nad soovisid. Lavastaja märkis kõik improviseeritu üles ning valis hiljem välja enda lemmikud, mille lisas ka revideeritud stsenaariumisse, mille järgi näitlejad filmivõtetel töötasid. "Omad poisid" esilinastus 9. septembril 1990 47. Veneetsia filmifestivalil, kus Scorseset autasustati parima režissööri auhinnaga Hõbelõvi. Filmi näidati Ameerikas esimest korda 19. septembril 1990. Linateose eelarve oli 25 miljonit dollarit ja teenis piletitulu 47 miljonit. Peale esilinastumist kiideti filmi arvukalt: filmiarvustusi koondava veebilehe Rotten Tomatoes kohaselt on tegemist Martin Scorsese karjääri kõrgpunktiga. "Omad poisid" nomineeriti ka kuuele Oscarile, sealhulgas parima filmi ja parima lavastaja kategoorias, Pesci võitis parima meeskõrvalosatäitja Oscari. Film võitis viis Briti Filmi- ja Telekunsti Akadeemia auhinda, k.a parima filmi ja parima lavastaja kategoorias. Lisaks nimetasid erinevad organisatsioonid "Omad poisid" aasta parimaks filmiks. Linateost "Omad poisid" peetakse üheks parimaks filmiks, mis on iial loodud, eriti kriminaalfilmide seas. Aastal 2000 luges Ameerika Ühendriikide Kongressi raamatukogu filmi "kultuuriliselt, ajalooliselt ja esteetiliselt tähtsaks" ning lisas selle säilitamiseks Riiklikusse Filmiregistrisse. Linateose sisu ja stiili on järele tehtud mitmes filmis ja telesarjas. Robert De Niro – Jimmy Conway (tiitrites "James Conway") Ray Liotta – Henry Hill Joe Pesci – Tommy DeVito Lorraine Bracco – Karen Hill Paul Sorvino – Paulie Cicero (tiitrites "Paul Cicero") Frank Sivero – Frankie Carbone Tony Darrow – Sonny Bunz Mike Starr – Frenchy Frank Vincent – Billy Batts Chuck Low – Morris Kessler Frank DiLeo – Tuddy Cicero Henny Youngman – tema ise Gina Mastrogiacomo – Janice Rossi Catherine Scorsese – Tommy ema Charles Scorsese – Vinnie Suzanne Shepard – Kareni ema Debi Mazar – Sandy Margo Winkler – Belle Kessler Welker White – Lois Byrd Jerry Vale – Tema ise Julie Garfield – Mickey Conway Christopher Serrone – noor Henry Elaine Kagan – Henry ema Beau Starr – Henry isa Kevin Corrigan – Michael Hill Michael Imperioli – Spider Robbie Vinton – Bobby Vinton John Williams – Johnny Roastbeef Illeana Douglas – Rosie Frank Pellegrino – Johnny Dio Tony Sirico – Tony Stacks Samuel L. Jackson – Stacks Edwards Paul Herman – diiler Edward McDonald – tema ise Louis Eppolito – Paks Andy Tony Lip – Frankie Anthony Powers – Jimmy Two Times Vinny Pastore – mees riidenagiga Tobin Bell – paturullpolitseinik Isiah Whitlock Jr. – doktor Richard "Bo" Dietl – narkopolitseinik Ed Deacy – detektiiv Deacy Victor Colicchio – Henry 60ndate semu Vincent Gallo – Henry 70ndate semu Joseph Bono – Mikey Franzese Katherine Wallach – Diane Bob Golub – rekkajuht söögikohas AFI's 100 Years...100 Movies Ajakirja Time 100 parimat filmi läbi aegade Thompson, D. M. & Christie, I. (1996). Scorsese on Scorsese (inglise). Faber and Faber. Lk 150–161. ISBN 9780571178278.{{raamatuviide}}: CS1 hooldus: mitu nime: autorite loend (link) Arnold, Gary (25. september 1990). "Real Fellas Talk about Mob Film". The Washington Times. Craig D'Ooge (27. detsember 2000). "Librarian of Congress Names 25 More Films to National Film Registry" (inglise). Ameerika Ühendriikide Kongressi raamatukogu. Originaali arhiivikoopia seisuga 3. aprill 2019. Vaadatud 27. mai 2022. Stephanie Merrie (29. aprill 2015). "'Goodfellas' is 25. Here's an incomplete list of all the movies that have ripped it off". The Washington Post (inglise). Originaali arhiivikoopia seisuga 28. juuli 2015. Vaadatud 27. mai 2022. Peter Bradshaw (19. jaanuar 2017). "Goodfellas review – a brash, menacing hightail through the death of the mob". The Guardian (inglise). Originaali arhiivikoopia seisuga 18. juuni 2020. Vaadatud 27. mai 2022. "Omad poisid" filmiarvustuste lehel Rotten Tomatoes (inglise) "Omad poisid" andmekogus IMDb (inglise) "Omad poisid" andmekogus Filmiveeb